CELEX: 32013R1360
Language: et
Date: 2013-12-02 00:00:00
Title: Nõukogu määrus (EL) nr 1360/2013, 2. detsember 2013 , millega kehtestatakse suhkrusektori toodangumaksud turustusaastateks 2001/2002, 2002/2003, 2003/2004, 2004/2005, 2005/2006, turustusaastate 2001/2002 ja 2004/2005 suhtes kehtestatava lisamaksu arvutamiseks vajalik koefitsient ning summa, mille suhkrutootjad peavad maksma suhkrupeedimüüjatele maksu maksimumsumma ja tasutava maksusumma vahe tõttu turustusaastate 2002/2003, 2003/2004 ja 2005/2006 eest

19.12.2013   
            
            
               ET
            
            
               Euroopa Liidu Teataja
            
            
               L 343/2
            
         NÕUKOGU MÄÄRUS (EL) nr 1360/2013,
   2. detsember 2013,
   millega kehtestatakse suhkrusektori toodangumaksud turustusaastateks 2001/2002, 2002/2003, 2003/2004, 2004/2005, 2005/2006, turustusaastate 2001/2002 ja 2004/2005 suhtes kehtestatava lisamaksu arvutamiseks vajalik koefitsient ning summa, mille suhkrutootjad peavad maksma suhkrupeedimüüjatele maksu maksimumsumma ja tasutava maksusumma vahe tõttu turustusaastate 2002/2003, 2003/2004 ja 2005/2006 eest
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu määrus (EÜ) nr 1260/2001, (1) eriti selle artikli 15 lõike 8 esimene taane ning artikli 16 lõige 5 ja artikli 18 lõige 5 andsid komisjonile õiguse võtta vastu üksikasjalikud eeskirjad suhkrusektori turgude ühise korralduse raames kvoodiomanikelt kogutava põhitoodangumaksu ja B-maksu, lisamaksu arvutamise koefitsiendi ning suhkrupeedimüüjatele tehtavate tagasimaksete või maksete osalise hüvitamise kohta.
            
         
               (2)
            
            
               Komisjon määras kindlaks toodangumaksud turustusaastateks 2001/2002, (2) 2002/2003, (3) 2003/2004, (4) 2004/2005 (5) ja 2005/2006 (6).
            
         
               (3)
            
            
               Määruse (EÜ) nr 1260/2001 artikli 18 lõige 2 nägi ette, et kui põhitoodangumaksu summa on väiksem kui artikli 15 lõikes 3 osutatud maksimumsumma või kui selles artiklis osutatud B-maks on väiksem kui kõnealuse määruse artikli 15 lõikes 4 osutatud maksimumsumma, mida vajaduse korral on korrigeeritud artikli 15 lõike 5 kohaselt, peavad suhkrutootjad maksma suhkrupeedimüüjatele 60 % kõnealuse maksu maksimumsumma ja tasutava maksusumma vahest.
            
         
               (4)
            
            
               Vastavalt komisjoni määruse (EÜ) nr 314/2002 (7) artikli 9 lõikele 1 määrati kindlaks suhkrutootjate poolt suhkrupeedimüüjatele põhitoodangumaksu maksimumsumma ja B-maksu ning nende maksude vahe tõttu turustusaastate 2002/2003, (8) 2003/2004 (9) ja 2005/2006 (10) eest makstav summa.
            
         
               (5)
            
            
               Suhkrusektori ühise turukorralduse reformi raames on määrus (EÜ) nr 1260/2001 tunnistatud kehtetuks ja asendatud alates turustusaastast 2006/2007 nõukogu määrusega (EÜ) nr 318/2006 (11). Määrus (EÜ) nr 318/2006, mis tunnistati hiljem kehtetuks ja lisati nõukogu määrusesse (EÜ) nr 1234/2007, (12) asendab muutliku suhkrutoodangu isefinantseerimise maksusüsteemi tootmiskvootide abil uue toodangumaksuga, mille eesmärk on aidata kaasa suhkrusektori ühises turukorralduses tekkivate kulude rahastamisele.
            
         
               (6)
            
            
               Euroopa Kohus tunnistas 8. mail 2008 liidetud kohtuasjades C-5/06 ja C-23/06–C-36/06 kehtetuks komisjoni määrused (EÜ) nr 1762/2003 (13) ja (EÜ) nr 1775/2004 (14). Oma otsuses leidis Euroopa Kohus, et tootetonni hinnangulise keskmise kahjumi arvutamisel tuleb arvesse võtta kõiki eksporditud toodangu suhkrukoguseid, olenemata sellest, kas nendega seoses maksti tegelikult eksporditoetusi või mitte.
            
         
               (7)
            
            
               Samuti tunnistas Euroopa Kohus liidetud kohtuasjades C-175/07–C184/07 ning kohtuasjades C-466/06 ja C-200/06 kehtetuks komisjoni määruse (EÜ) nr 1686/2005 (15).
            
         
               (8)
            
            
               Selleks et täita Euroopa Kohtu otsuseid, võttis komisjon vastu määruse (EÜ) nr 1193/2009 (16).
            
         
               (9)
            
            
               29. septembril 2011 tegi Üldkohus kohtuasjas T-4/06 otsuse, milles sedastati, et lisamaksu diferentseeritud koefitsiendiks suhkrusektoris puudub õiguslik alus, ja tühistas määruse (EÜ) nr 1686/2005 artikli 2, mida on muudetud määruse (EÜ) nr 1193/2009 artikliga 3.
            
         
               (10)
            
            
               Euroopa Kohus tunnistas 27. septembril 2012 liidetud kohtuasjades C-113/10, C-147/10 ja C-234/10 kehtetuks määruse (EÜ) nr 1193/2009, sedastades, et hinnangulise keskmise kahjumi arvutamiseks tootetonni kohta tuleb määruse (EÜ) nr 1260/2001 artikli 15 lõike 1 punkti d tõlgendada nii, et toetuse kogusumma hõlmab tegelikult makstud eksporditoetuste kogusummat.
            
         
               (11)
            
            
               Seega tuleks suhkrusektori maksud kehtestada sobiva määraga. Komisjoni määruse (EÜ) nr 314/2002 artikli 6 lõike 5 kohaselt määratletud ekspordi puhul tuleks määruse (EÜ) nr 1260/2001 artikli 15 lõike 1 punkti d tähenduses keskmise kahjumi arvutamiseks jagada tegelikult makstud eksporditoetused ekspordikogustega, olenemata sellest, kas toetust maksti või mitte. Eksporditav ülejääk määruse (EÜ) nr 1260/2001 artikli 15 lõike 1 punkti c tähenduses tuleks samuti arvutada kogueksporti kasutades, olenemata sellest, kas toetust maksti või mitte.
            
         
               (12)
            
            
               Arvestades et turustusaasta 2001/2002 maksude arvutamiseks kasutatud meetod oli sama, mille Euroopa Kohus tühistas, tuleks ka turustusaastal 2001/2002 kehtinud põhitoodangumakse ja lisamaksu koefitsienti vastavalt muutma.
            
         
               (13)
            
            
               Euroopa Kohtu otsusest tuleneb, et muudetud makse tuleks kohaldada alates samast kuupäevast, mil hakkasid kehtima kehtetuks tunnistatud maksud.
            
         
               (14)
            
            
               Tulenevalt suhkrumaksude kindlaksmääramisest põhjenduses 11 osutatud meetodi kohaselt, tuleks uuesti kindlaks määrata ka suhkrutootjate poolt suhkrupeedimüüjatele maksu maksimumsumma ja tasutava maksusumma vahe tõttu turustusaastate 2002/2003, 2003/2004 ja 2005/2006 eest makstav summa ja kohaldada seda tagasiulatuvalt.
            
         
               (15)
            
            
               Põhjenduses 11 osutatud meetodi kohaselt arvutatud katmata kogukahjum turustusaasta 2001/2002 kohta on 14 123 937 eurot. Määruse (EÜ) nr 1260/2001 artikli 16 lõikes 2 osutatud koefitsient tuleks vastavalt kindlaks määrata ning seda tuleks kohaldada kõnealuse turustusaasta suhtes tagasiulatuvalt.
            
         
               (16)
            
            
               Põhjenduses 11 osutatud meetodit turustusaasta 2002/2003 suhtes kohaldades on põhitoodangumaksu määr 2 % ja B-maksu määr 16,371 %, mida tuleks kõnealuse turustusaasta suhtes kohaldata tagasiulatuvalt. Ümber arvutatud kogukahjum kaetakse täielikult põhitoodangumaksust ja B-maksust saadud tuludest. Seepärast ei ole vaja kõnealuseks turustusaastaks kindlaks määrata määruse (EÜ) nr 1260/2001 artikli 16 lõikes 2 osutatud täiendavat koefitsienti.
            
         
               (17)
            
            
               Turustusaastaks 2002/2003 kehtestati komisjoni määrusega (EÜ) nr 1440/2002 (17) B-maksu ülemmääraks 37,5 % valge suhkru sekkumishinnast. Põhjenduses 11 osutatud meetodi kohaselt läbi vaadatud B-maksuks kõnealusel turustusaastal on aga 16,371 % valge suhkru sekkumishinnast. Sellise vahe tõttu tuleb suhkrutootjate poolt suhkrupeedimüüjatele makstav summa kõnealuseks turustusaastaks kindlaks määrata standardkvaliteediga suhkrupeedi tonni kohta vastavalt määruse (EÜ) nr 1260/2001 artikli 18 lõikele 2.
            
         
               (18)
            
            
               Põhjenduses 11 osutatud uut meetodit turustusaasta 2003/2004 suhtes kohaldades on põhitoodangumaksu määr 2 % ja B-maksu määr 17,259 %. Ümber arvutatud kogukahjum kaetakse täielikult põhitoodangumaksust ja B-maksust saadud tuludest. Seepärast ei ole kõnealuseks turustusaastaks vaja kindlaks määrata määruse (EÜ) nr 1260/2001 artikli 16 lõikes 2 osutatud täiendavat koefitsienti.
            
         
               (19)
            
            
               Turustusaastaks 2003/2004 kehtestati määrusega (EÜ) nr 1440/2002 B-maksu ülemmääraks 37,5 % valge suhkru sekkumishinnast. Põhjenduses 11 osutatud meetodi kohaselt läbi vaadatud B-maksuks kõnealuse turustusaastal on aga 17,259 % valge suhkru sekkumishinnast. Sellise vahe tõttu tuleb suhkrutootjate poolt suhkrupeedimüüjatele makstav summa kõnealuseks turustusaastaks kindlaks määrata standardkvaliteediga suhkrupeedi tonni kohta vastavalt määruse (EÜ) nr 1260/2001 artikli 18 lõikele 2.
            
         
               (20)
            
            
               Põhjenduses 11 osutatud meetodi kohaldamine turustusaasta 2004/2005 suhtes ei muuda põhitoodangumaksu ja B-maksu. Põhjenduses 11 osutatud meetodi järgi arvutatud katmata kogukahjum kõnealuse turustusaasta kohta on 57 648 788 eurot. Seega tuleks kindlaks määrata määruse (EÜ) nr 1260/2001 artikli 16 lõikes 2 osutatud koefitsient. Põhjenduses 9 osutatud Euroopa Kohtu otsusest järeldub, et koefitsient peaks olema ühesugune nii 30. aprilli 2004. aasta kui ka 1. mai 2004. aasta seisuga liitu kuulunud liikmesriikidele.
            
         
               (21)
            
            
               Põhjenduses 11 osutatud meetodit turustusaasta 2005/2006 suhtes kohaldades on põhitoodangumaksu määr 1,2335 %, ilma et oleks vaja B-maksu. Ümber arvutatud kogukahjum kaetakse täielikult põhitoodangumaksust saadud tuludest ning määruse (EÜ) nr 1260/2001 artikli 16 lõikes 2 osutatud täiendavat koefitsienti ei ole kõnealuseks turustusaastaks vaja kindlaks määrata.
            
         
               (22)
            
            
               Turustusaastaks 2005/2006 kehtestati komisjoni määrusega (EÜ) nr 1296/2005 (18) B-maksu ülemmääraks 37,5 % valge suhkru sekkumishinnast. Kuna põhjenduses 11 osutatud meetodi kohaselt kõnealuse turustusaasta suhtes kohaldatav põhitoodangumaks on 1,2335 % valge suhkru sekkumishinnast, ei ole vajadust kehtestada B-maksu. Kõnealuste erinevuste tõttu tuleb suhkrutootjate poolt suhkrupeedimüüjatele makstavad summad kõnealuseks turustusaastaks kindlaks määrata standardkvaliteediga suhkrupeedi tonni kohta vastavalt määruse (EÜ) nr 1260/2001 artikli 18 lõikele 2.
            
         
               (23)
            
            
               Õiguskindluse ja eri liikmesriikide asjaomaste ettevõtjate ühetaolise kohtlemise huvides on vaja kindlaks määrata käesoleva määrusega kehtestatavate maksude kindlaksmääramise ühine kuupäev nõukogu määruse (EÜ, Euratom) nr 1150/2000 (19) artikli 2 lõike 2 teise lõigu tähenduses. Seda tähtaega ei tuleks siiski kohaldada juhul, kui riigisisese õiguse kohaselt peab liikmesriik tegema asjaomastele ettevõtjatele tagasimakse pärast nimetatud kuupäeva,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Turustusaastate 2001/2002, 2002/2003, 2003/2004, 2004/2005, 2005/2006 eest tasutavad toodangumaksud suhkrusektoris on kindlaks määratud lisa punktis 1.
   2.   Turustusaastate 2001/2002 ja 2004/2005 eest tasutava lisamaksu arvutamiseks vajalikud koefitsiendid on kindlaks määratud lisa punktis 2.
   3.   Suhkrutootjate poolt suhkrupeedimüüjatele seoses A- ja B-maksudega turustusaastate 2002/2003, 2003/2004 ja 2005/2006 eest tasumisele kuuluvad summad on kindlaks määratud lisa punktis 3.
   Artikkel 2
   Käesoleva määrusega kehtestatud maksude kindlaksmääramise kuupäev, millele on osutatud määruse (EÜ, Euratom) nr 1150/2000 artikli 2 lõike 2 teises lõigus, on hiljemalt 30. september 2014, välja arvatud juhul, kui liikmesriigil ei ole võimalik sellest tähtajast kinni pidada põhjusel, et kohaldatakse riigisisest õigust ettevõtjate alusetult makstud summade tagastamiseks.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artikli 1 lõiget 1 kohaldatakse alates:
   
               —
            
            
               16. oktoobrist 2002 turustusaasta 2001/2002 puhul,
            
         
               —
            
            
               8. oktoobrist 2003 turustusaasta 2002/2003 puhul,
            
         
               —
            
            
               15. oktoobrist 2004 turustusaasta 2003/2004 puhul,
            
         
               —
            
            
               18. oktoobrist 2005 turustusaasta 2004/2005 puhul ja
            
         
               —
            
            
               23. veebruarist 2007 turustusaasta 2005/2006 puhul.
            
         Artikli 1 lõiget 2 kohaldatakse alates:
   
               —
            
            
               16. oktoobrist 2002 turustusaasta 2001/2002 puhul ja
            
         
               —
            
            
               18. oktoobrist 2005 turustusaasta 2004/2005 puhul.
            
         Artikli 1 lõiget 3 kohaldatakse alates:
   
               —
            
            
               8. oktoobrist 2003 turustusaasta 2002/2003 puhul,
            
         
               —
            
            
               15. oktoobrist 2004 turustusaasta 2003/2004 puhul ja
            
         
               —
            
            
               23. veebruarist 2007 turustusaasta 2005/2006 puhul.
            
         
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. detsember 2013
      
         
            Nõukogu nimel
         
         
            eesistuja
         
         E. GUSTAS
      
   
   
      (1)  Nõukogu 19. juuni 2001. aasta määrus (EÜ) nr 1260/2001 suhkrusektori turgude ühise korralduse kohta (EÜT L 178, 30.6.2001, lk 1).
   
      (2)  Komisjoni määrus (EÜ) nr 1837/2002 (EÜT L 278, 16.10.2002, lk 13).
   
      (3)  Komisjoni määrus (EÜ) nr 1762/2003 (ELT L 254, 8.10.2003, lk 4).
   
      (4)  Komisjoni määrus (EÜ) nr 1775/2004 (ELT L 316, 15.10.2004, lk 64).
   
      (5)  Komisjoni määrus (EÜ) nr 1686/2005 (ELT L 271, 15.10.2005, lk 12).
   
      (6)  Komisjoni määrus (EÜ) nr 164/2007 (ELT L 51, 20.2.2007, lk 17).
   
      (7)  Komisjoni 20. veebruari 2002. aasta määrus (EÜ) nr 314/2002, milles sätestatakse suhkrusektori kvoodisüsteemi kohaldamise üksikasjalikud eeskirjad (EÜT L 50, 21.2.2002, lk 40).
   
      (8)  ELT L 254, 8.10.2003, lk 5.
   
      (9)  ELT L 316, 15.10.2004, lk 65.
   
      (10)  ELT L 51, 20.2.2007, lk 16.
   
      (11)  Nõukogu 20. veebruari 2006. aasta määrus (EÜ) nr 318/2006 suhkrusektori turgude ühise korralduse kohta (ELT L 58, 28.2.2006, lk 1).
   
      (12)  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      (13)  Komisjoni 7. oktoobri 2003. aasta määrus (EÜ) nr 1762/2003, millega määratakse kindlaks turustusaastal 2002/2003 kehtivad põhitoodangumaksud suhkrusektoris (ELT L 254, 8.10.2003, lk 4).
   
      (14)  Komisjoni 14. oktoobri 2004. aasta määrus (EÜ) nr 1775/2004, millega määratakse kindlaks turustusaastal 2003/2004 kehtivad põhitoodangumaksud suhkrusektoris (ELT L 316, 15.10.2004, lk 64).
   
      (15)  Komisjoni 14. oktoobri 2005. aasta määrus (EÜ) nr 1686/2005, millega määratakse kindlaks turustusaastal 2004/2005 kehtivad põhitoodangumaksud ja lisamaksu koefitsient suhkrusektoris (ELT L 271, 15.10.2005, lk 12).
   
      (16)  Komisjoni 3. novembri 2009. aasta määrus (EÜ) nr 1193/2009, millega muudetakse määruseid (EÜ) nr 1762/2003, (EÜ) nr 1775/2004, (EÜ) nr 1686/2005 ja (EÜ) nr 164/2007 ning millega määratakse kindlaks turustusaastatel 2002/2003, 2003/2004, 2004/2005, 2005/2006 kehtivad toodangumaksud suhkrusektoris (ELT L 321, 8.12.2009, lk 1).
   
      (17)  Komisjoni 7. augusti 2002. aasta määrus (EÜ) nr 1440/2002, milles vaadatakse läbi B-maksu ülemmäär ja muudetakse B-suhkrupeedi miinimumhinda suhkrusektoris turustusaastaks 2002/2003 (EÜT L 212, 8.8.2002, lk 3).
   
      (18)  Komisjoni 5. augusti 2005. aasta määrus (EÜ) nr 1296/2005, milles vaadatakse läbi B-maksu ülemmäär ja muudetakse B-suhkrupeedi miinimumhinda suhkrusektoris turustusaastaks 2005/2006 (ELT L 205, 6.8.2005, lk 20).
   
      (19)  Nõukogu 22. mai 2000. aasta määrus (EÜ, Euratom) nr 1150/2000, millega rakendatakse otsus 2007/436/EÜ, Euratom Euroopa ühenduste omavahendite süsteemi kohta (EÜT L 130, 31.5.2000, lk 1).
   
      LISA
      
                  1)
               
               
                  Artikli 1 lõikes 1 osutatud toodangumaksud suhkrusektoris
                  
                               
                           
                           
                              2001/2002
                           
                           
                              2002/2003
                           
                           
                              2003/2004
                           
                           
                              2004/2005
                           
                           
                              2005/2006
                           
                        
                              
                                          a)
                                       
                                       
                                          eurot valge suhkru tonni kohta A- ja B-suhkru põhitoodangumaksuna
                                       
                                    
                           
                              12,638
                           
                           
                              12,638
                           
                           
                              12,638
                           
                           
                              12,638
                           
                           
                              7,794
                           
                        
                              
                                          b)
                                       
                                       
                                          eurot valge suhkru tonni kohta B-suhkru B-maksuna
                                       
                                    
                           
                              236,963
                           
                           
                              103,447
                           
                           
                              109,061
                           
                           
                              236,963
                           
                           
                              —
                           
                        
                              
                                          c)
                                       
                                       
                                          eurot kuivaine tonni kohta A- ja B-isoglükoosi põhitoodangumaksuna
                                       
                                    
                           
                              5,330
                           
                           
                              5,330
                           
                           
                              5,330
                           
                           
                              5,330
                           
                           
                              3,394
                           
                        
                              
                                          d)
                                       
                                       
                                          eurot kuivaine tonni kohta B-isoglükoosi B-maksuna
                                       
                                    
                           
                              99,424
                           
                           
                              46,017
                           
                           
                              48,261
                           
                           
                              99,424
                           
                           
                              —
                           
                        
                              
                                          e)
                                       
                                       
                                          eurot suhkru või isoglükoosi ekvivalendina väljendatud kuivaine tonni kohta A- ja B-inuliinisiirupi põhitoodangumaksuna
                                       
                                    
                           
                              12,638
                           
                           
                              12,638
                           
                           
                              12,638
                           
                           
                              12,638
                           
                           
                              7,794
                           
                        
                              
                                          f)
                                       
                                       
                                          eurot suhkru või isoglükoosi ekvivalendina väljendatud kuivaine tonni kohta B-inuliinisiirupi B-maksuna.
                                       
                                    
                           
                              236,963
                           
                           
                              103,447
                           
                           
                              109,061
                           
                           
                              236,963
                           
                           
                              —
                           
                        
            
                  2)
               
               
                  Artikli 1 lõikes 2 osutatud koefitsiendid lisamaksude arvutamiseks
                  Turustusaasta 2001/2002: 0,01839
                  Turustusaasta 2004/2005: 0,07294
               
            
                  3)
               
               
                  Artikli 1 lõikes 3 osutatud summad, mida suhkrutootjad peavad suhkrupeedimüüjatele seoses A- ja B-maksudega maksma
                  
                               
                           
                           
                              2002/2003
                           
                           
                              2003/2004
                           
                           
                              2005/2006
                           
                        
                              A-suhkrupeedi täiendav hind (1)
                              
                           
                           
                               
                           
                           
                               
                           
                           
                              0,378
                           
                        
                              B-suhkrupeedi täiendav hind (1)
                              
                           
                           
                              10,414
                           
                           
                              9,976
                           
                           
                              18,258
                           
                        
            
         (1)  Täiendav hind seoses A- või B-maksuga standardkvaliteediga suhkrupeedi tonni kohta (eurodes).